ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Φεβρουαρίου 1991 για την έγκριση τροποποίησης του προγράμματος ποικιλιακής αναδιάρθρωσης για το λυκίσκο, που υπέβαλε το Βασίλειο του Βελγίου σύμφωνα με τον κανονισμό ( ΕΟΚ ) αριθ . 2997/87 του Συμβουλίου ( Τα κείμενα στη γαλλική και ολλανδική γλώσσα είναι τα μόνα αυθεντικά ) ( 91/94 /ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2997/87 του Συμβουλίου της 22ας Σεπτεμβρίου 1987 για τον καθορισμό στον τομέα του λυκίσκου του ποσού της ενισχύσεως στους παραγωγούς για τη συγκομιδή 1986 και για πρόβλεψη ειδικών μέτρων υπέρ ορισμένων περιοχών παραγωγής ( 1 ), και ιδίως το άρθρο 2 παράγραφος 5, όπως τροποποιήθηκε τελευταία από τον κανονισμό ( ΕΟΚ ) αριθ . 3837/90 ( 2 ),

τον κανονισμό ( ΕΟΚ ) αριθ . 3889/87 της Επιτροπής της 22ας Σεπτεμβρίου 1987 περί λεπτομερειών εφαρμογής των ειδικών μέτρων υπέρ ορισμένων περιοχών παραγωγής λυκίσκου ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 345/91 ( 4 ), και ιδίως το άρθρο 3,

Εκτιμώντας :

ότι, σύμφωνα με το άρθρο 2 παράγραφος 5 του κανονισμού ( ΕΟΚ ) αριθ . 2997/87, το Βασίλειο του Βελγίου διαβίβασε στην Επιτροπή, στις 10 Μαρτίου 1988, πρόγραμμα ποικιλιακής αναδιάρθρωσης για τον τομέα του λυκίσκου - ότι το πρόγραμμα αυτό, όπως τροποποιήθηκε στις 26 Ιουλίου 1988, εγκρίθηκε με την απόφαση της Επιτροπής 88/606/ΕΟΚ ( 5 )-

ότι το Βασίλειο του Βελγίου διαβίβασε στην Επιτροπή, στις 9 Μαρτίου 1989, τροποποιήσεις στο πρόγραμμα αυτό που εγκρίθηκαν με την απόφαση 89/480/ΕΟΚ της Επιτροπής ( 6 )-

ότι το Βασίλειο του Βελγίου διαβίβασε στην Επιτροπή, στις 24 Ιουλίου 1990, νέες τροποποιήσεις του προγράμματος αυτού -

ότι οι προτεινόμενες τροποποιήσεις αφορούν, αφενός, την ενημέρωση των σχεδίων που αποτέλεσαν αντικείμενο του προγράμματος που ενέκρινε η Επιτροπή και, αφετέρου, την εισαγωγή νέων εκτάσεων για το πρόγραμμα της αναδιάρθρωσης - ότι προτείνεται παράταση της περιόδου υλοποίησης του προγράμματος για την περίοδο από 31 Δεκεμβρίου 1991 έως 31 Δεκεμβρίου 1992 -

ότι το πρόγραμμα, όπως τροποποιήθηκε, τηρεί τους στόχους που θέτει ο εν λόγω κανονισμός και περιέχει τα στοιχεία που απαιτούνται από το άρθρο 2 του κανονισμού ( ΕΟΚ ) αριθ . 3889/87 της Επιτροπής -

ότι η ειδική ενίσχυση στην ποικιλιακή αναδιάρθρωση είναι δυνατό να χορηγηθεί επίσης στις εκτάσεις που καλλιεργούνται με άλλες ποικιλίες, εφόσον οι εκτάσεις αυτές αποτελούν μέρος των εκτάσεων που καλλιεργούνται κυρίως με πικρές ποικιλίες και οι οποίες αποτελούν αντικείμενο προγράμματος αναδιάρθρωσης -

ότι η χρηματοδοτική συμμετοχή που βαρύνει τον εθνικό προϋπολογισμό τηρεί το ανώτατο όριο που ορίζεται στο άρθρο 2 παράγραφος 2 του κανονισμού (ΕΟΚ ) αριθ . 2997/87 - ότι οι πραγματικές δαπάνες που αναφέρονται στο άρθρο 2 παράγραφος 2 του κανονισμού ( ΕΟΚ ) αριθ . 2997/89 μπορούν να περιλαμβάνουν στοιχεία εκτίμησης της καθαρής απώλειας εισοδημάτων που οφείλεται στην εφαρμογή του προγράμματος αναδιάρθρωσης - ότι, εντούτοις, μόνο τα στοιχεία που αφορούν την καθαρή απώλεια εισοδημάτων που σημειώνεται από την ημερομηνία έκδοσης του κανονισμού ( ΕΟΚ ) αριθ . 2997/87 είναι δυνατό να περιληφθούν στον υπολογισμό των πραγματικών δαπανών - ότι πρέπει, κατά συνέπεια, να προσαρμοσθεί η χρηματοδοτική συμμετοχή του κράτους μέλους στο πρόγραμμα ποικιλιακής αναδιάρθρωσης -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Λυκίσκου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Εγκρίνεται η τροποποίηση του προγράμματος ποικιλιακής αναδιάρθωσης για τον τομέα του λυκίσκου, που υπέβαλε δυνάμει του κανονισμού ( ΕΟΚ ) αριθ . 2997/87 το Βασίλειο του Βελγίου στις 24 Ιουλίου 1990 . Τα βασικά στοιχεία αυτού του τροποποιημένου προγράμματος περιλαμβάνονται στο παράρτημα . Άρθρο 2

Το Βασίλειο του Βελγίου πληροφορεί την Επιτροπή ανά εξάμηνο για την εξέλιξη του προγράμματος . Άρθρο 3

Η παρούσα απόφαση απευθύνεται στο Βασίλειο του Βελγίου . Βρυξέλλες, 13 Φεβρουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 284 της 7 . 10 . 1987, σ . 19 . ( 2 ) ΕΕ αριθ . L 367 της 29 . 12 . 1990, σ . 2 . ( 3 ) ΕΕ αριθ . L 365 της 24 . 12 . 1987, σ . 41 . ( 4 ) ΕΕ αριθ . L 41 της 14 . 2 . 1991, σ . 18 . ( 5 ) ΕΕ αριθ . L 334 της 6 . 12 . 1988, σ . 26 . ( 6 ) ΕΕ αριθ . L 234 της 11 . 8 . 1989, σ . 52 .

ΠΑΡΑΡΤΗΜΑ 1 . Κατάλογος των ομάδων παραγωγών που καλύπτονται από το πρόγραμμα

- Pacohop SV,

- De Poperingse Hopproducenten Vereniging,

- De Aalsterse Hopproducenten Vereniging .

Οι ομάδες αυτές αντιπροσωπεύονται από τη Febelhop (Έ νωση Ομάδων Παραγωγών ).

2 . Διάρκεια του προγράμματος

Από το 1988 έως το 1992 . Οι τελευταίες φυτεύσεις πρέπει να πραγματοποιηθούν πριν από τις 31 Δεκεμβρίου 1992 .

3 . Έκταση που καλύπτεται από το πρόγραμμα

Pacohop SV : 39,37 εκτάρια De Poperingse Hopproducenten Vereniging : 146,61 εκτάρια De Aalsterse Hopproducenten Vereniging : 5,30 εκτάρια Σύνολο : 191,29 εκτάρια

4 . Ποικιλίες με τις οποίες πραγματοποιείται η ποικιλιακή αναδιάρθρωση και αντίστοιχες εκτάσεις

Αρωματικές ποικιλίες :

Hallertauer : 26,64 εκτάρια Hersbrucker Spaet : 16,46 εκτάρια Challenger : 8,83 εκτάρια Σύνολο : 51,93 εκτάρια

Ποικιλίες "super-alpha" ( 1 )

Yeoman : 50,28 εκτάρια Target : 89,08 εκτάρια Σύνολο : 139,36 εκτάρια

( 1 ) Κατά την έννοια του άρθρου 2 του κανονισμού ( ΕΟΚ ) αριθ . 2997/87 και του άρθρου 1 παράγραφος 3 του κανονισμού ( ΕΟΚ ) αριθ . 3889/87 .